Príloha č. 1 k Rozhodnutiu č.: **061/V/20-S**

**PÍSOMNÁ INFORMÁCIA PRE POUŽÍVATEĽA**

Názov vet. prípravku : **AQUAVIT E perorálny roztok**

Výrobca : PHARMAGAL s. r.o., Murgašova 5, 949 01 Nitra, Slovenská republika.

Držiteľ rozhodnutia : PHARMAGAL s. r.o., Murgašova 5, 949 01 Nitra, Slovenská republika.

Zloženie : Tocoferoli alfa acetas 300 000 mg v 1 000 ml

Pomocné látky: Propylénglykol, Polysorbát 80, Etanol 96%

Popis vet. prípravku : Žltý, takmer číry až mierne opalizujúci roztok.

Vitamínový prípravok.

Druh a kategória zvierat : Kura domáca, kačica, morka, ošípaná, ovca, koza, hovädzí dobytok, kôň, holub, králik, exotické vtáky.

Charakteristika : Vitamínový prípravok s obsahom v tuku rozpustnom vitamínu E, upraveného do vodorozpustnej formy. Vitamín E pôsobí ako antioxidant. Jeho nedostatok sa môže prejaviť poruchami v reprodukcii zvierat, svalovou dystrofiou mláďat a tukovou degeneráciou pečene. U hydiny ovplyvňuje znášku a liahnivosť vajec.

Oblasť použitia :

* Mláďatám, už od prvých dní života.
* Dospelým zvieratám počas zimného kŕmenia.
* Svalová dystrofia.
* Neplodnosť.
* Počas znášky.
* Prevencia proti stresu pri vakcinácii a presunoch zvierat.

Spôsob podania : Perorálne, v takom množstve pitnej vody, ktoré zvieratá čo najrýchlejšie spotrebujú.

Dávkovanie : **Denná dávka:**

**1 ml = 32 kvapiek veterinárneho prípravku**

**Zviera Vek/Hmotnosť Denná dávka**

Kura 1 – 3 týždne 1ml/135 ks

Kura 4 – 6 týždňov 1ml/75 ks

Kura nad 7 týždňov 1ml/55 ks

Sliepka v znáške 1 ml/180 ks

Sliepka (násadové vajcia) 1 ml/90 ks

Sliepka (mäsový typ) 1 ml/100 ks

Kačica 1 – 2 týždne 1 ml/750 ks

Kačica 3 – 8 týždňov 1 ml/115 ks

Kačica 9 – 20 týždňov 1 ml/110 ks

Kačica dospelá 1 ml/65 ks

Morka 1 – 3 týždne 1 ml/170 ks

Morka 4 – 6 týždňov 1 ml/56 ks

Morka 7 – 8 týždňov 1 ml/27 ks

Morka 9 – 12 týždňov 1 ml/33 ks

Morka (výkrm) 1 ml/86 ks

Moriak (výkrm) 1 ml/55 ks

Prasiatko do 6 kg 1 ml/39 ks

Odstavča 7 – 15 kg 1 ml/23 ks

Odstavča 16 –35 kg 1 ml/16 ks

Prasa 36 – 65 kg 1 ml/10 ks

Prasa 66 – 120 kg 1 ml/8 ks

Prasnička nad 120 kg 1 ml/6 ks

Prasnica (gravidná) 1 ml / 5 ks

Prasnica (laktujúca) 1 ml / 2 ks

Kanec 1 ml / 4 ks

Jahňa (výkrm) 20 kg 1 ml / 47 ks

Ovca (jalová) 60 kg 1 ml / 24 ks

Bahnica 1 ml / 12 ks

Koza (jalová) 1 ml / 25 ks

Koza (gravidná) 1 ml / 15 ks

Teľa do 3 mesiacov 1 ml / 6 ks

Teľa 3 – 6 mesiacov 1 ml / 3 ks

Hovädzí dobytok 150 kg 1 ml / 4 ks

Hovädzí dobytok 250 kg 1 ml / 3 ks

Jalovica 350 kg 1 ml / 2 ks

Dojnica 450 kg 1 ml / 1 ks

Dojnica 500 kg 1 ml / 1 ks

Býk (výkrm) 1 ml / 2 ks

Býk (plemenitba) 2 ml / 1 ks

Žriebä do 6 mesiacov 1 ml / 1 ks

Kôň 500 kg 1 ml / 1 ks

Kobyla (gravidná) 1 ml / 1 ks

Žrebec (plemenný) 1,5 ml / 1 ks

Holub mäsový 1 ml / 133 ks

*(25 kvapiek / 100 ks)*

Holub poštový 1 ml /190 ks

*(16 kvapiek / 100 ks)*

Králik 1 ml / 50 ks

*(64 kvapiek / 100 ks)*

Veľký papagáj 450 g 1 kvapka / 6 ks

Malý papagáj 30 - 40 g 1 kvapka / 25 ks

*alebo ak 1 kvapku Aquavitu E rozpustíte v 10 ml vody, potom 1 ml takto pripraveného roztoku bude dávka pre 3 malé papagáje*

Malé exoty 10 -12 g 1 kvapka / 80 ks

*alebo ak 1 ml Aquavitu E rozpustíte v 10 ml vody, potom 1 ml takto pripraveného roztoku bude dávka pre 8 ks malých exotov*

Podáva sa po dobu 3-10 dní v uvedených dávkach. Aplikáciu je možné opakovať o 3-4 týždne.

Poznámka : Nariedený roztok je potrebné chrániť pred priamym slnečným svetlom a pripravovať denne čerstvý.

Upozornenia : Veterinárny prípravok sa nesmie používať po uplynutí času použiteľnosti. Pri práci s veterinárnym prípravkom je zakázané jesť, piť a fajčiť. Po kontakte s pokožkou je potrebné umyť pokožku vodou. Uchovávať mimo dohľadu a dosahu detí.

Ochranná lehota : Bez ochranných lehôt.

Spôsob uchovávania : Pri teplote do 25°C, chrániť pred svetlom.

Čas použiteľnosti : V neporušenom obale 2 roky, po nariedení v pitnej vode podľa návodu 24 hodín, 7 dní po prvom otvorení.

Veľkosť balenia : 25 ml, 250 ml, 1 000 ml, 5 l, 10 l

Označenie : Len pre zvieratá!

Upozornenie na spôsob nakladania a zneškodnenia nepoužitého veterinárneho prípravku a obalu:

Nepoužité a nespotrebované veterinárne prípravky a ich obaly sa likvidujú v zmysle platných právnych predpisov.

Bez predpisu veterinárneho lekára.

Schvaľovacie číslo: 061/V/20-S